stanford-oval/wikipedia huggingface dataset:
מערכת תואם
גרסאות המערכת

בתחילת הדרך מערכת תואם נוצרה עבור תרגול ואבחון במקצוע החשבון בלבד ויועדה לתלמידי כיתות ב' עד ז'. היא הוטמעה בפעם הראשונה בשנת 1977, במסגרת פיילוט שנערך בבית ספר בנתיבות, ובמשך 6 שנים לוותה על ידי הצוות המקצועי של תואם למקצוע המתמטיקה, בראשותה של פרלה נשר מאוניברסיטת חיפה. הלומדה בחשבון נוצרה מתוך תוכנית האבחון והתרגול שהכינה קבוצת סטנפורד, אך בשלב מאוחר יותר התווסף לה ניסיון שהצטבר בישראל מהפעלת המערכת וממחקרים חדשים על לימוד מקצוע החשבון בבתי ספר.
במאמר שפרסם אוסין על אותן 6 שנות לימוד, ועסק בהתקדמות התלמידים במקצוע המתמטיקה, נכתב כי "השילוב בין סגנון ההוראה הפרונטלית לבין התרגול המותאם אישית במחשב, השפיע לטובה על התקדמות התלמידים: קצב התקדמות הממוצע בחשבון הוכפל".
לאחר הצלחת הפיילוט בנתיבות, הוחלט להרחיב את מערכת תואם לבתי ספר נוספים בארץ, וכן הוקמו צוותים נוספים במטח לאפיון ולכתיבת תכנים במקצועות נוספים: הבנת הנקרא, אנגלית, מיומנויות מחשב, שפות תכנות נוספות ועוד. בגרסה מתקדמת שוכללה המערכת והציעה גם משחקים ותכנות לעיבוד תמלילים ולנתונים.
כיתות המחשבים ומסופי המערכת

בכל בתי הספר אליהם הוכנסה מערכת תואם הוקמו כיתות מחשבים בסדרי גודל משתנים. בדרך כלל הייתה זו כיתה גדולה שבה פעלו 16 מסופים שחוברו למערכת מחשב PDP-11 של חברת דיגיטל שהייתה שיא הטכנולוגיה.
פעמיים בשבוע היו מגיעים התלמידים לכיתת המחשבים כדי לתרגל שיעור של 20 דקות על מערכת תואם בחשבון או בנושאים האחרים.
המערכת הייתה מבוססת על תאוריית למידה יחידנית מותאמת. היא בחרה תרגילים באופן אוטומטי בתחילת התרגול ממגוון מסלולי לימוד, שאפשרו בחירה והתקדמות בקצב מותאם ואישי על ידי התלמידים.
כל תלמיד היה חייב לתרגל על המחשב את כל התרגילים שהוצעו לו על ידי המערכת על פי רמתו. המערכת לא הקנתה לתלמיד חומר חדש, אלא סיפקה לתלמיד תרגילים לפי רמת ידיעותיו.
התרגול במערכת תואם השלים את למידת הנושא בשיטות ובאמצעים אחרים שנלמדו בכיתה או בבית. המערכת סיפקה משוב מיידי לתלמיד בסיום כל תרגיל ואף מתריעה מספר פעמים אם התשובה אינה נכונה או זמן פתרון התרגיל עבר. באפשרות התלמיד הייתה היכולת לתרגל תרגילים ברמה גבוהה לו גם כאשר החומר לא נלמד בכיתה. בסיום השיעור בכיתת המחשבים כל מורה היה מקבל משוב מדויק וסטטיסטיקות על כל תלמידיו בכיתה באמצעות פלט המחשב. המערכת התריעה למורה על קשיים בהם התלמיד נתקל במהלך התרגול כמו הערות הנוגעות לזמני פתרון התרגילים ואפשרה למורה להוסיף זמן לתלמיד לפתרון התרגילים באם התקשה להשלימם בזמן.
רכיבי החומרה של המערכת

המערכת כללה דיסק קשיח, יחידת CPU, חיבור למדפסת סיכות (מתוצרת HONEYWELL או CITIZEN), מתג הפעלה וכפתור הפעלה מחדש עליו נרשמה המילה RESET.
חלקה התחתון כלל יחידת תקשורת, כרטיסי חיבור למסופי המחשבים וספק כח.
בגרסתה האחרונה המערכת הייתה מוגבלת ל-16 מסופים בכל כיתת מחשב. מערכת תואם הותקנה על מחשבי חברת דיגיטל PDP-11 נכתבה בפסקל על מערכת הפעלה שנקראה RSTS 9.3 אך בעברית אנשי מט"ח קראו לה "מערכת אריסטוס". מערכת זו הייתה בין הראשונות בעולם שתמכה במושג שנקרא TIME SHARING שבו המעבד מחלק את הזמן שלו בין מסופים.
מבנה לומדת החשבון של מערכת תואם

לומדת תואם ללימודי החשבון הייתה מחולקת ל-15 מסלולים (טבלה 1) - רצף של תרגילים מדורגים בנושא מסוים. לדוגמה: במסלול מספר 2 ישנם רק תרגילי חיבור וחיסור עד 20, במסלול מספר 11 ישנם רק תרגילים עם שברים. התרגילים בכל מסלול מדורגים בכמה רמות, לפי דרגות קושי ולפי תוכנית הלימודים של משרד החינוך. המסלול היחידי שנכתב בישראל היה מסלול מספר 14 – בעיות מילוליות. המסלולים האחרים נכתבו על ידי הצוות מאוניברסיטת סטנפורד. התלמיד היה מגיע ומתיישב מול המסוף, מקליד את מספרו האישי בן 4 ספרות, לוחץ על מקש ירוק "קדימה", המערכת הייתה מזהה את התלמיד ומבקשת אימות נוסף על ידי לחיצה על המקש הירוק "קדימה". השיעור התחיל ונמשך 20 דקות כאמור.
עבודת התלמיד על המערכת

עבודת התלמיד על גבי המערכת הייתה מבוצעת בשני שלבים. השלב הראשוני היה שלב האבחון והשלב השני היה שלב התרגול.
שלב האבחון: נמשך כ-12 שיעורים של 10 דקות כל שיעור. מטרת האבחון הייתה לבדוק את ידיעותיו של התלמיד בכל מסלול תרגול ובסופו לקבוע מאיזו רמה תתחיל עבודתו של התלמיד בשלב השני שהוא שלב התרגול.
שלב התרגול: נעשה בצורה עקבית לאורך זמן כאשר התלמיד מתרגל בכל אחת מהרמות ונדרשים ממנו 100 אחוזי הצלחה בקבוצת התרגילים הראשונה (3–8 תרגילים) בכל תת-נושא במסלול כדי שיוכל לעלות רמה. אם התלמיד פתר נכונה כמות תרגילים של 80 אחוזים מן התרגילים בקבוצה השנייה, המערכת תעלה אותו רמה ואם פחות מזה, המערכת תכין סדרת תרגילים נוספת באותה הרמה. המערכת הייתה מאוד חכמה ונתנה מענה גם לתלמידים אשר פתרו נכונה 60 אחוזים מן התרגילים (המערכת סימנה למורה על עצירה בהתקדמות התלמיד) ואם התלמיד היה עונה פחות מ-40 אחוז מן התרגילים בקבוצת התרגילים הראשונה, המערכת הייתה מורידה רמה. כל התקדמות, האטה, או ירידה הייתה מדווחת בדוחות המפורטים למורה.
תרומת תואם למערכת החינוך בישראל

לאחר שנים ולאור ההצלחה הגדולה של המערכת, היא הוטמעה במספר רב של בתי ספר ברחבי ישראל. בשנות ה-80 המאוחרות הגדילה מט"ח לעשות והחלה לשווק את המערכת במדינות אחרות כמו ספרד, דרום אמריקה ואף באפריקה. צוות של מט"ח נסע לאותן מדינות, הטמיע והדריך מורים ואנשי צוות בבתי ספר על שימוש במערכת והפקת המיטב ממנה.
בזכות מערכת תואם, לאלפי תלמידים בישראל הייתה האפשרות לתרגל חשבון, הבנת הנקרא ואנגלית. תואם נתנה הזדמנות לתלמידים ולמורים לחוות את קדמת הטכנולוגיות שבסופו של דבר הייתה האסטרטגיה העיקרית של מט"ח וד"ר יונה פלס - קידום החינוך באמצעים טכנולוגיים חדישים. בשנות ה-90 המאוחרות קיבלה מט"ח החלטה אסטרטגית והחלה בפרויקט הסבת לומדות החשבון והבנת הנקרא על מערכות תואם המקוריות (מחשבי דיגיטל 11-PDP) למערכות מתקדמות בפלטפורמת IBM PC. לומדת האנגלית נמכרה לחברת צד שלישי ולפי מקורות, לעולם לא הוסבה למערכת מתקדמת.
לקראת תחילת שנת 2000 החליטה מט"ח להוציא את מערכות תואם המקוריות (מחשבי PDP של דיגיטל) מכל בתי הספר בארץ ולהחזיר אותן למשרדי מט"ח. כעבור מספר שבועות כל מערכות תואם הישנות נשלחו לגריטה. לפי מקורות ראשונים לאף אחד מיוצרי תואם שרואיינו לא זכור אם נשמרה מערכת אחת לצורך היסטוריה או הנצחה.
הסיבות להפסקת השימוש בתואם

תוכן: בשנים בהן פעלה המערכת בבתי הספר היא עסקה בתרגול של ידע פרוצדורלי. כיום תפיסת העולם החינוכית עברה לגישה קונסטרוקטיביסטית והחלה לתת דגש על בניית המושגים ועל חקר, לאלו לא היה מענה בתואם.
דרך עבודה: ההוראה בכיתות הייתה בידי המורה. כאשר המורה הייתה מקבלת את פלט המחשב היה מאוד מאתגר ואף בלתי אפשרי לנתח את אותם פלטים ולהתאים תוכנית עבודה אישית עבור כל תלמיד.
טכנולוגית: המערכות נעשו ישנות ולא נתמכו, מט"ח הייתה חייבת להתקדם ולהיות עירנית להתפתחויות של מערכות מחשוב מתקדמות.
ראו גם

המרכז לטכנולוגיה חינוכית
חינוך בישראל
למידה מתוקשבת
לקריאה נוספת

תואם – חשבון, קובץ תרגילים ומראי מקום, מהדורה מעודכנת, תשנ"א – תש"ן, 1990 מט"ח
תואם – חשבון, קובץ שאלות מילוליות ומראי מקום, מסלול מספר 14 – תש"ן, 1990 מט"ח
שילוב לומדת החשבון של "תואם" בהוראה בכיתה, מדריך למורה, תשמ"ט, 1988 מט"ח
מערכת תואם תכנות RSTS/E גרסה 9.3 הוראות הפעלה, ינואר, 1989 מט"ח
Toam : C.A.I on a national scale by Luis Osin. page 418 – 424
News Paper: El Periodico, April 20, 1983
The Intelligent Design of Computer Assisted Instruction, Richard Venezky, Luis Osin, 1991
הערות שוליים

↑  Ossin, L. (1982). Reports on computer assisted instruction. Educational Media International, 19(1), 12.
| --- | --- |
בקרת זהויות :  NLI: 987012508974205171 
שער המדריך למורה שהופץ עבור גרסת מערכת תואם למקצוע החשבון במסלול מס' 14
דוגמה לפלט משוב כיתתי שהופק למורים פעם בכמה שבועות
מסך הפתיחה של מערכת תואם בגרסה המתקדמת שכללה גם משחקים ותכנת מעבד תמלילים
מסך החלוקה למסלולי הלימוד של מערכת תואם ללימודי החשבון
נייקלאדהאזה

נייקלאדהאזה (בהונגרית: Nyékládháza) היא עיירה במחוז בורשוד-אבאוי-זמפלן שבצפון מזרח הונגריה, 20 ק"מ (12 מייל) מבירת המחוז מישקולץ. הוקמה בשנת 1933 מחיבור של שני כפרים: לאדהאזה (Ládháza) ומזנייק (Mezőnyék).
היסטוריה

האזור היה מיושב עוד מימי קדם. הממצאים הארכאולוגיים כוללים בית קברות אווארי. הכפרים לאדהאזה ומזנייק הוקמו בתקופת כיבוש הונגריה. הכפרים הוזכרו לראשונה ב-1270 וב-1293, בהתאמה, אם כי למזנייק היה שם אחר באותה תקופה ועד למאה ה-14. משינויי השם עולה כי הכפרים נהרסו מספר פעמים, אך נבנו שוב ושוב. שני הכפרים אוחדו בשנת 1932 תחת השם "נייקלאדהאזה". הכפר קיבל מעמד של עיר בשנת 2003.
הכנסייה הרומית-קתולית המקומית נבנתה ומומנה במלואה בשנת 1943 על ידי בעל האחוזות יוז'ף לנץ (אנ') (1897–1965) שהיה גם יועץ מסחרי וסוחר. לנץ תרם אותו לעיר ולכנסייה, ובנו, ויטז יוז'ף לנץ (1922–1942) שמת במהלך מלחמת העולם השנייה, קבור בקריפטה של המקדש. בתו, קלרה לנץ (אנ') (2013-1924), אמנית שטיחי הקיר של גובלן, הייתה אשתו של האציל ההונגרי אנדרה פרקש דה בולדוגפה (1908–1994), רב-סרן של המטה הכללי של צבאות הונגריה במהלך מלחמת העולם השנייה, ותרמה חלק מאוסף שטיחי הקיר שלה לעיר.
אתרי תיירות

אחוזת ספסי-אגרי
כנסייה פרוטסטנטית בסגנון הבארוק
אגם נייקי
יריד יום הקדוש באוגוסט
כנסייה קתולית שנבנתה בשנת 1943
אוסף שטיחי הגובלן של קלרה לנץ
ערים תאומות - ערים אחיות

נייקלאדהאזה עיר תאומה עם:
Chrzanów, פולין
היהודים בעיירה

בשטחה הנוכחי של העיירה חיו יהודים החל מתחילת המאה ה-19.
הטבלה להלן מראה את השינויים במספר היהודים לאורך השנים:
| שנה | כמות יהודים | כלל האוכלוסייה |
| --- | --- | --- |
| 1840 | 118 |  |
| 1880 | 121 | 959 |
| 1910 | 126 |  |
| 1920 | 98 |  |
| 1930 | 87 |  |
| 1941 | 62 | 2,209 |
לקריאה נוספת

נ'אקלאד-האזה בפנקס הקהילות הונגריה, עמוד 378–379
נ'אקלאד-האזה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 108. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
נומי

| --- | --- |

 לידה:  3 במרץ 1992 מעלה אפרים, ישראל
 פטירה:  1 באוקטובר 2021 (בגיל 29) רמת גן, ישראל
 שם לידה:  נועם כהן
 מוקד פעילות:  רמת גן
 תקופת הפעילות:  2007–2021 (כ־14 שנים)
 עיסוק:  ראפר
 סוגה:  היפ הופ
 שפה מועדפת:  עברית
 האתר הרשמי של נועם "נומי" כהן
 
נועם כהן (3 במרץ 1992 – 1 באוקטובר 2021), ידוע בשם הבמה נומי, היה ראפר ישראלי.
ביוגרפיה

כהן נולד וגדל במעלה אפרים עד גיל שנתיים וחצי. לאחר שהוריו התגרשו עבר לגור עם אימו בחולון. מגיל שלוש וחצי גדל והתחנך בבאר שבע לאחר שאימו נישאה בשנית. הוא למד בחטיבת הביניים של כפר הנוער אשל הנשיא. לאחר כשלוש שנים בחטיבה זו ובעקבות צלילתו אל עולם המוזיקה, כהן החליט לעזוב את אשל הנשיא ועבר למכללה הטכנולוגית של חיל האוויר, שם סיים את לימודיו.
במרץ 2011, התגייס לצה"ל ליחידת יהל"ם של חיל ההנדסה הקרבית, תחתיה סיים שירות מקוצר. מיד עם שחרורו מהצבא, הוא למד בקורס לברמנים, קיבל רישיון לשיט והחל בלימודי משחק, כשבהמשך פרש.
ביוגרפיה > קריירה מוזיקלית > 2005–2017: תחילת הקריירה ומיקסטייפים

בגיל 13 החל לכתוב ראפ תחת שם הבמה "נומי"; לימים, כהן פירש את שם הבמה שלו כ"ניו מי" (בתרגום לעברית: "האני החדש"). שנתיים מאוחר יותר, כהן הופיע לראשונה על במה בתל אביב ביחד עם חברו לימים, אביחי נפתלי. בנוסף, השתתף במעגלי פריסטייל עם בני נוער בגילו בבאר שבע. ב-2008, הוציא את המיקסטייפ הראשון שלו, "נשאר לבד", שעלה בפורום "ראפ מחתרתי" באתר קהילות הפורומים הישראלי, FXP, כשבהמשך החליט לגנוז אותו. רוב שיריו הראשונים הוקלטו בחדרו עד לגיל 18, כשמאוחר יותר עבר להקליט באולפני הקלטות בעיר.
ב-2009 הכיר את גיא ביטון (פנץ') וביחד הם הופיעו במועדונים בעיר. באותה השנה, הוציא לאור שני מיקסטייפים, האחד בשם "נועם אחר", והאחר בשם "Blacklist" לצד אותו פנץ' ורועי זיסקין. בשנתיים שבאו לאחר מכן, שחרר שני מיקסטייפים נוספים: "נומיסטייל", ו"שינויים", אותם הוציא להורדה חופשית בפורום FXP. במהלך תקופה זו, הקליט בעיקר עם אביחי נפתלי, שהיה חבר באותו הזמן בהרכב המוזיקלי פרנקלין, כשמבין שיתופי הפעולה ביניהם בלטו הרצועות "זוכרת" ו"הייטר".
ב-2014 עבר מבאר שבע למרכז הארץ כדי להיות קרוב לסצנת הראפ וליצור תוכן באופן מקצועי יותר. באותה תקופה, הוא חבר למפיק המוזיקלי גיא קושנירסקי, שהפיק את שיריו.
ביוגרפיה > קריירה מוזיקלית > 2017–2019: "רוקסטאר, כפרה" ועבודה על אלבום שני

ב-2019 יצא האלבום "ילד מסדרון" של אביחי נפתלי, בו התארח בשיר "מה השם שלי". ב-8 בספטמבר, הוציא את אלבום הבכורה, "רוקסטאר, כפרה". האלבום זכה למאות אלפי השמעות בפלטפורמות הסטרימינג ולביקורות חיוביות. נוסף על כך, האלבום לווה בסיבוב הופעות בשם "טור קוביין, באנג!". לאחר צאת האלבום, כהן עבד על אלבום שני, כשהספיק להוציא מתוכו שני סינגלים: "סטיבי", ו"הנוף משתנה" במהלך שנת 2020. באותו הזמן שכהן היה בארצות הברית, הקליט שיר בשם "האחים בלוז" יחד עם טיאובי, שהיה אמור להיות חלק מתוך אלבום משותף אותו תכננו להפיק בעתיד. בדצמבר 2022, טיאובי הפיק את אותו השיר כחלק מאלבום לזכרו של כהן, שנקרא בשם "ג'ון בלושי", כשכולו הוקדש למשפחתו של כהן.
ביוגרפיה > מותו

ב-1 באוקטובר 2021 נהרג כהן בתאונת אופנוע על כביש 4, סמוך לגבעת שמואל. אמנים רבים בסצנת ההיפ הופ הישראלי ספדו לכהן, כשביניהם רביד פלוטניק, סטטיק ואיתי לוקץ'.
נקבר בבית הקברות החדש בבאר שבע.
ביוגרפיה > לאחר מותו

במאי 2022 נערך עבורו ערב הנצחה בהשתתפות בני משפחתו וחבריו מסצנת ההיפ הופ, ביניהם רביד פלוטניק, לוקץ', מוקי ואיזי. במסגרת הערב הופקה גרסה מחודשת לשירו "אין לי זמן" בביצוע משפחתו, חבריו ואמנים מוכרים מסצנת ההיפ הופ. בנוסף, חשפה אימו כי משפחתו עובדת על הוצאת אלבומו השני, עליו עבד נומי לפני מותו.
בספטמבר 2022 הוציא חברו אביחי נפתלי את האלבום "וויסקי ודמעות", שלדבריו, מוקדש כולו לזכרו של כהן.
בספטמבר 2024 יצא אלבומו "חמרמורת", אלבום לזכרו של נועם בו השתתפו אמנים מובילים כמו רביד פלוטניק, טונה, זי קיי, מוקי ועוד.
דיסקוגרפיה > אלבומי אולפן

2019: רוקסטאר, כפרה
2024: חמרמורת
דיסקוגרפיה > מיקסטייפים

2008: נשאר לבד
2009: נועם אחר
2009: Blacklist (עם פנץ' ורועי זיסקין)
2010: נומיסטייל
2011: שינויים
הערות שוליים

1 2 3  "רוק סטאר, כפרה" / נומי בראיון לאתר שבע
↑  "הכירו את נומי" / נומי בראיון לתדר הראסטה
↑  המכללה הטכנולוגית של חיל האוויר באר שבע סופדת לבוגר בית הספר, נועם "נומי" כהן בפייסבוק
1 2  נומי - 'נועם אחר' המיקסטייפ 2009, באתר FXP
↑  בלאקליסט הדמו - Blacklist Demo, באתר FXP
↑  נומי - נומיסטייל מיקסטייפ 2010, באתר FXP
↑  נומי - שינויים דמו 2011, באתר FXP
↑   נומי ואביחי - זוכרת 2011, סרטון בערוץ "נומי - NUMI", באתר יוטיוב (אורך: 03:26)
↑   הייטר (שיר ישן), סרטון בערוץ "אביחי נפתלי", באתר יוטיוב (אורך: 03:18)
↑   אביחי נפתלי, נומי וויק - מה השם שלי, סרטון בערוץ "אביחי נפתלי", באתר יוטיוב (אורך: 03:20)
↑  .רוקסטאר, כפרה, 2019-09-08, נבדק ב-2022-09-28
↑  מתן שרון, ‏בדרכי נועם, באתר ‏מאקו‏, 7 באוקטובר 2021
↑  מתן שרון, ‏מפת ההיפ הופ של ישראל, המהדורה הראשונה (אי פעם) - חלק ב', באתר ‏מאקו‏, 15 באוקטובר 2020
↑   נומי - סטיבי, סרטון בערוץ "נומי - NUMI", באתר יוטיוב (אורך: 03:10)
↑   נומי - הנוף משתנה, סרטון בערוץ "נומי - NUMI", באתר יוטיוב (אורך: 02:50)
↑   האחים בלוז - טיאובי ונומי, סרטון בערוץ "TOB Official Channel - הערוץ הרשמי TOB", באתר יוטיוב (אורך: 04:35)
↑  שגיא בן נון‏, הראפר נועם (נומי) כהן מת בתאונת אופנוע בגיל 29, באתר וואלה, 2 באוקטובר 2021
↑  רן בוקר, הראפר נועם "נומי" כהן נהרג בתאונת אופנוע בגיל 29, באתר ynet, 2 באוקטובר 2021
↑  קשת ברגסון, ‏האמנים סופדים לראפר נועם "נומי" כהן שנהרג בתאונת אופנוע, באתר "סרוגים", 3 באוקטובר 2021
↑   אין לי זמן - לזכרו של נועם "נומי" כהן, סרטון בערוץ "SabresB7", באתר יוטיוב (אורך: 06:14)
↑  יעקב לוי, זוכרים את נומי: ערב הנצחה מרגש לראפר הבאר שבעי נועם כהן שנהרג בתאונת אופנוע, באתר mynet‏ באר שבע, 26 במאי 2022
| --- | --- |
בקרת זהויות :  MusicBrainz: 235ab461-ca82-497c-a86a-6ef043f3a7fc
סבוריאה דרמטיטיס

| --- | --- |

סבוריאה בפנים
 תחום:  רפואת עור 
 טיפול:  desonide  ציקלופירוקס  בטאמתאזון  אבץ פיריתיון  קטוקונאזול  chloroxine  סלניום גופרי  חומצה סליצילית  sulfacetamide 
 קישורים ומאגרי מידע
 eMedicine:  00000 
 MeSH:  D012628
 סיווגים
 ICD-10:  L21 
 ICD-11:  EA81 
 
סֶבּוֹרֵאה דֶרמָטיטיס (בלועזית: Seborrhoeic dermatitis), דַהֶנת או דלקת עור חֶלבּית היא דלקת עור כרונית שגורמת פעילות יתר של בלוטות החֶלֶב (Sebaceous gland) שבדרמיס.
תסמינים

הדלקת מופיעה בעיקר בפנים ובראש, אך עלולה גם להופיע באזורים נוספים בגוף העשירים בבלוטות חלב כמו כתפיים, גב עליון, בית השחי, העפעפיים והמפשעה. הדלקת שתסמיניה נראים לעין רק אחרי זמן ממושך של הזנחה מתבטאת בתפרחת עור אדמומית וקשקשת באזור המחלה למרות שגירוי וגירוד יורגשו עוד בהתחלה. הבעיות בתסמונת זו הן בעיקר גרד וגירוי בעור, בעיה אסתטית של עור אדמומי וקילופים, תחושת צריבה בעור והופעת קשקשים ונשירתם על הבגדים. במקרה של סבוריאה בעפעפיים עשויה להתפתח בלפריטיס.
אפידמיולוגיה

המחלה שכיחה אצל כ-15 אחוז מהאוכלוסייה, ובמצבה הקשה אצל כ-5 אחוזים. שכיחה בגיל הינקות והחל מגיל ההתבגרות ומגיעה לשיאה בערך בגיל 40. שכיחותה אצל גברים גבוהה מאצל נשים. הסבוריאה היא מחלה משפחתית, ובדרך כלל מחריפה במזג אוויר קר.
אטיולוגיה

מחקרים מראים כי סבוריאה נגרמת כתוצאה משילוב של שלושה גורמים עיקריים: פעילות בלוטות החלב, מטבוליזם מיקרוביאלי של פטריות Malassezia ורגישות אישית
:
פעילות בלוטות החלב - החלב המופרש מבלוטות החלב מהווה מקור לחומצות שומן חופשיות בלתי-רוויות אשר ממלאות תפקיד מפתח בתחילת התגובה המגרה העומדת בבסיס מחלת הסבוריאה. החלב מופרש מבלוטות חלב המצויות בשכבת הדרמיס של העור, אורגניזמים מיקרוסקופיים שנמצאים על העור מפרישים אנזימי ליפאז, אנזימי הליפאז מזרזים תהליך הידרוליזה בו מתפרק החלב לחומצות שומן בלתי רוויות חופשיות (חומצה אולאית וחומצה ארכידונית), חומצות שומן אלו עוברות את מחסום האפידרמיס וגורמות לדלקת באמצעות גיוס נויטרופילים, הרחבת כלי הדם והתפשטות חריגה של תאים קרטינוציטים.
מטבוליזם מיקרוביאלי של פטריות Malassezia - פטריות Malassezia הן אורגניזמים מיקרוסקופיים המתקיימים על עור האדם. פטריות אלו שכיחות ביותר באזורים בגוף העשירים בבלוטות חלב.הן מצויות על עור רגיל של 75% עד 98% מהמבוגרים הבריאים. פטריות Malassezia מפרישות אנזים ליפאז אשר מזרז את פירוק החלב לחומצות שומן בלתי רוויות חופשיות הגורמות לדלקת. בנוסף, פטריות Malassezia מייצרות על גבי העור תרכובות אינדול ותרכובת בשם Malassezin כחלק ממחזור החיים שלהן. תרכובות אלו הן ליגנדים לקולטן AhR. הליגנדים נכנסים לתאי העור באמצעות דיפוזיה, נקשרים לקולטן AhR שנמצא בציטופלזמה, הקולטן מתנתק ועובר שינויים מבניים שמאפשרים לו להיכנס לגרעין התא, בגרעין התא הוא נקשר לקצה ה-DNA ומשנה את התעתיק. פעולה זו מפעילה תהליכי בקרה תאית ומתרחש אפופטוזה במלנוציטים.
רגישות אישית - פטריות Malassezia נפוצות במיקרוביום האנושי אך לא כל האנשים סובלים מסבוריאה. מחקרים מראים כי ישנו הבדל בין אנשים הגורם לנטייה - חלקם נוטים להתפתחות המחלה ואחרים לא. השוני נובע מגורמים גופניים, הפרעות תזונה, נטילת תרופות, וכן הבדלים מולדים בתפקוד מחסום שכבת הקרנית באפידרמיס, רמת חדירות העור והתגובה החיסונית לחומצות שומן חופשיות או לחלבונים כתוצאה מפעילות ה-Malassezia.
טיפול

הטיפול בסבוריאה הוא בעיקרו לשחרור הקשקשת ולייבוש העור ונעשה באמצעות תכשירים לשימוש חיצוני כמו שמפו ומשחות ייעודיות. ישנה התוויה שונה למבוגרים ולילדים. למבוגרים ניתן להשתמש בתכשירים המכילים אבץ פיריתיון (Zinc pyrithione), סלניום גופרי, חומצה סליצילית, גופרית, זפת, וכן בתחליבים המכילים קורטיקוסטרואידים, באופן זהיר יותר. לילדים יש להשתמש בחומצה סליצילית ושמן מינרלי.
לקריאה נוספת

ד"ר רוברט ברקוב (עורך ראשי), מֶ‏רְק - המדריך הרפואי השלם, בהוצאת כנרת זמורה ביתן דביר והד ארצי, 2002, עמ' 962
Dawson Jr, T. L. (2007). Malassezia globosa and restricta: breakthrough understanding of the etiology and treatment of dandruff and seborrheic dermatitis through whole-genome analysis. Journal of Investigative Dermatology Symposium Proceedings, 12(2), 15-19
הערות שוליים

↑  Thomas L. Dawson, Malassezia globosa and restricta: Breakthrough Understanding of the Etiology and Treatment of Dandruff and Seborrheic Dermatitis through Whole-Genome Analysis, Journal of Investigative Dermatology Symposium Proceedings 12, 2007-12, עמ' 15–19 doi: 10.1038/sj.jidsymp.5650049
| --- | --- |
בקרת זהויות :  LNB: 000353342 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סקון

| --- | --- |
סמל סקוןסמל סקון

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת שופרון
 שטח:  13.5 קמ"ר
 אוכלוסייה:  ‏
  ‑ בכפר:  438 (1 בינואר 2024)
 קואורדינטות:  47°25′34″N 16°42′54″E﻿ / ﻿47.42605°N 16.715069444444°E﻿ / 47.42605; 16.715069444444 
 אזור זמן:  UTC +1
 http://www.szakony.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקון(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקון  he tabBackground:;tabBorder:#aaa;defaultTab:0;
 
סקון (בהונגרית: Szakony) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בסקון מספר התושבים נמצא בירידה. כך, בשנת 1990 חיו בכפר 547 תושבים, ובשנת 2019 רק 399 תושבים.
יהודי סקון

בסקון חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 21 | 1,227 |
| 1910 | 12 |  |
| 1920 | 12 |  |
| 1930 | 8 |  |
| 1941 | 8 | 1,047 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
| --- | --- |
בקרת זהויות :  NLI: 987012838373305171 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
נפתלי צבי לאבין

נפתלי צבי לאבין (ו' בתמוז תרע"ו, 1916 – י' באדר תשס"ט, 8 במרץ 2009) היה האדמו"ר מזידיטשוב בארצות הברית.
קורות חייו

נולד בקולומיאה בגליציה (היום אוקראינה), בן בכור לרב אלכסנדר יו"ט ליפא, האדמו"ר מזידיטשוב-ברגסז, ולהינדה, בתו של רבי משה לאבין מדרוהביטש. נקרא על שם סבו רבי נפתלי צבי הורוביץ מרופשיץ.
בגיל 14 לערך שלחו אותו הוריו לעיירה סעליש, שם למד שנתיים אצל הרב יצחק אייזיק וייס מספינקה וקיבל ממנו "היתר הוראה". היה חבר בחבורת "שומר אמונים" של הרב אהרן ראטה.
קורות חייו > בתקופת השואה

טרם השואה נישא הרב לאבין לבת דודו, הרב חיים אברהם פולק מברגסז, שהיה נכדו של הרב יוסף מאיר וייס מספינקה. היא נהרגה בשואה. בתקופת מלחמת העולם השנייה נמלט לעיירה סאטו מארה (סאטמאר) ומאוחר יותר עבר לעיירה דז' (דעזש), שם למד עם הרב משה יהושע הגר, לימים האדמו"ר החמישי של חסידות ויז'ניץ.
לאחר סיום המלחמה החל הרב לאבין לשמש כדיין בקהילת "שארית הפליטה" של הרב יקותיאל יהודה הלברשטאם במחנות הריכוז קאופרינג. הוא נישא בשנית לבת הרב יחיאל אלתר הלוי שטיינברג.
קורות חייו > פיתוח החסידות

בשנת ה'תש"י (בערך) היגר הרב לאבין ללונדון, שם פתח בית כנסת. בשנת תשכ"ח התאלמן ונשאר עם 7 ילדים. הוא התחתן עם הרבנית ניסל האס ממונטריאל ועקר לשם. בשנת ה'תשל"א עבר לוויליאמסבורג שבניו יורק. הקים מוסדות בברוקלין, בבריטניה ובישראל.
הרב לאבין היה מקורב לרבי יואל טייטלבוים, האדמו"ר מסאטמאר.
נפטר בי' באדר תשס"ט (8 במרץ 2009) ונטמן בבית הקברות בקריית יואל בסמוך לקברו של האדמו"ר יואל טייטלבוים.
משפחתו

בניו:
רבי אלכסנדר יו"ט ליפא - חתנו של רבי מרדכי הלפרין מקוז'ניץ. נפטר בחיי אביו
רבי משה אליקים בריעה - אדמו"ר מ'זידיטשוב (לי גרדנס)
הרב משה - רב בית הכנסת קהל חרדים-זידיטשויב בוויליאמסבורג
הרב שלמה דב - אדמו"ר מזידיטשוב-לונדון
הרב ישעיה - אדמו"ר מזידיטישוב-ברגסז בוויליאמסבורג
הרב אהרן מאיר - חבר בד"צ "התאחדות הרבנים" ואבדק"ק באלחוב-זידיטשוב
הרב יצחק אייזיק - אדמו"ר מזידיטשוב-בני ברק
חתניו:
רבי דוד קאהן - האדמו"ר מתולדות אהרן
רבי אלימלך לאווי - האדמו"ר מטאהש
הר' מזידיטשוב עם הר' מטהאש
בהדלקת נרות חנוכה
שער הספר חיבת צבי
לקריאה נוספת

חיבת צבי בהוצאת כולל שומרי החומות בשיתוף עם מכון אור הנצח, ברוקלין ה'תש"ע